kardosdrur/scandi-wiki huggingface dataset:
Aase Hansen (forfatter)

Aase Hansen (11. marts 1893 i Frederiksværk – 9. februar 1981 i Kregme Sogn) var en dansk forfatter, oversætter og litterær konsulent. Hun var student fra Frederiksborg Statsskole og blev cand. mag. (dansk, engelsk, tysk), men virkede kun i sine yngre år i perioder som gymnasielærer og lærer.
 
Hun debuterede med romanen Ebba Berings Studentertid (1929). Denne roman har såvel som de fleste senere en kvinde som hovedperson og indeholder selvoplevede elementer. Aase Hansen opnåede en stor og trofast læserskare i samtiden.

Hun blev i 1973 æresborger i Frederiksværk.

Bibliografi (uddrag) 
 Ebba Berings Studentertid (1929)
 Et Par Huse om en Station (1930) 
 Vraggods (1933) 
 Stine (1933) 
 En Kvinde kommer hjem (1937)
 Drømmen om i Gaar (1939) 
 De røde Baand (1943) 
 Tordenluft (1945) 
 Den lyse Maj (1947) 
 Skygger i et Spejl (1951)
 Fra den grønne Provins (1952) 
 Alt for kort er Duggens Tid (1954) 
 Ursula og hendes Mor (1956) 
 Den lange Sommerdag (1957) 
 Valmuekransen (1961) 
 Luftspejling over Havet (1963)
 Nogle Dage, nogle Timer (1966)
 Gæster i December (1970)
 Klip af et Billedark (1973)
 Forvitringens Aar (1977)

Priser og legater 
 1932 Ekstrapræmie i Statsradiofoniens Hørespilkonkurrence (Madammen i Sundgården) 
 1935 Astrid Goldschmidts Legat
 1938 Gyldendals Herman Bang legat
 1938 Emma Bærentzens Legat
 1940 Finansloven
 1947 Frøken Suhrs Forfatterlegat
 1948 Tagea Brandts Rejselegat
 1950 Gyldendals Boglegat
 1952 Det anckerske Legat
 1957 Drachmannlegatet
 1958 Jeanne og Henri Nathansens Mindelegat
 1961 Herman Bangs Mindelegat
 1963 Johannes Ewalds Legat
 1967 Statens Kunstfond. Produktionspræmie (uden ansøgning): Nogle dage nogle timer
 1975 Jeanne og Henri Nathansens Mindelegat
 1978 Statens Kunstfond. Produktionspræmie (uden ansøgning): Forvitringens år

Eksterne ressourcer 
 
 Biografi af Aase Hansen i Dansk Kvindebiografisk Leksikon
 Aase Hansen på Dansk Forfatterleksikon
 Aase Hansens skoleminder
	

Romanforfattere fra Danmark
Personer fra Frederiksværk
Modtagere af Tagea Brandts Rejselegat
Personer i Dansk Kvindebiografisk Leksikon
Personer i Dansk Biografisk Leksikon
Personer i Kraks Blå Bog (afdøde)
Danskere i 1900-tallet
Dansksprogede forfattere fra Danmark
Kvindelige forfattere i det 20. århundrede
Aase Hansen

Aase Hansen er et navn der bæres af flere personer:

 Aase Hansen (forfatter) (1893 – 1981) – en dansk forfatter, oversætter og litterær konsulent
 Aase Hansen (skuespiller) (1935 – 1993) – dansk skuespiller
Skanderborg Kommunes Biblioteker

Skanderborg Kommunes Biblioteker er en sammenslutning af biblioteker bestående af et hovedbibliotek i Skanderborg og filialer i Ry, Hørning og Galten.

I 2007 var udlånet af bøger, spil, film, musik m.v. på 578.000 enheder. Pr. 31. december 2007 havde Skanderborg Kommunes Biblioteker 21.000 lånere.

Eksterne henvisninger 
 Bibliotekets hjemmeside

Folkebiblioteker i Danmark
Biblioteker
Alberto Gilardino

Alberto Gilardino (født 5. juli 1982 i Biella, Piemonte) er en italiensk tidligere fodboldspiller, der sluttede sin karriere i Spezia.

Gilardino startede karrieren i Piacenza Calcio og spillede sin første Serie A-kamp mod AC Milan. Han blev derefter solgt til Hellas Verona, som han spillede to sæsoner for. Karrieren gik for alvor op fart i 2002, efter at han gik til Parma. Han scorede fem mål den første sæsonen, og sæsonen derefter (2003/04) kom han på andenpladsen på topscorerlisten i Serie A med 23 mål. I juli 2005 blev han solgt til AC Milan.

Gilardino fandt aldrig sin plads i Milan og blev i efteråret 2008 solgt til Fiorentina, hvor han scorede to mål i denne klubs første Champions League-kamp nogensinde. Det var på udebane mod Lyon i en kamp, der endte 2-2.

Gilardino spillede for  under OL 2004 i Athen, hvor holdet fik bronzemedalje. Han var med i truppen til VM 2006 og scorede i gruppekampen mod . Han opnåede i alt 57 landskampe i perioden 2004 til 2013 og scorede 19 mål.

Referencer

Eksterne henvisninger 

Fodboldspillere fra Italien
Fodboldspillere fra Piacenza Calcio
Fodboldspillere fra Hellas Verona FC
Fodboldspillere fra Parma FC
Fodboldspillere fra AC Milan
Fodboldspillere fra ACF Fiorentina
Fodboldspillere fra Genoa C.F.C.
Verdensmestre i fodbold
Deltagere for Italien ved sommer-OL 2004
Olympiske bronzemedaljevindere fra Italien
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Helsingør Kommunes Biblioteker

Helsingør Kommunes Biblioteker er en sammenslutning af biblioteker bestående af et hovedbibliotek på Kulturværftet, tre lokalbiblioteker i Espergærde, Hornbæk og Bølgens Biblioteksservice. Tilsammen dækker de biblioteksbetjeningen for kommunens 61.000 indbyggere.

I 2012 havde Helsingør Kommunes Biblioteker 749.000 besøgende og et samlet udlån på over 1.000.000 bøger, cd'er, film og spil. Bibliotekernes samlede materialebestand er på 393.000. 

Hovedbiblioteket etableredes oprindeligt i Karmeliterhuset ved Sankt Mariæ Kirke og Vor Frue Kloster i 1910 og blev kommunalt i 1923. I 1971 flytter det til ny bygning ved Reberbaneparken ved siden af den nuværende Helsingør Byskole. Hovedbiblioteket har siden 2010 ligget på Helsingørs havn i Kulturværftet.

Bibliotekerne 
 Biblioteket Kulturværftet, som er Helsingør Kommunes hovedbibliotek og hver dag besøges af over 1000 mennesker.  

 Espergærde Bibliotek, som er kommunens næststørste bibliotek.

 Hornbæk Bibliotek, der også fungerer som turistinformation

 Bølgens Bibliotekservice, der ligger i Kulturhuset Bølgen.

Bibliotekerne i Espergærde og Hornbæk, samt Bølgens Biblioteksservice har alle ubetjent åbningstid.

Eksterne henvisninger 
Helsingør Kommunes Biblioteker

Folkebiblioteker i Danmark
Centralbiblioteker
Helsingør Kommune
With the Beatles

With the Beatles er The Beatles' andet album og blev udgivet den 22. november 1963 i England.

Albummet består både af The Beatles egne sange og covernumre.

Spor 

Beatles-album
Album fra 1963
Egon Nielsen

Egon Nielsen (13. november 1916 i Ydby, Thy – 25. januar 1984) var en dansk forfatter.

Egon Nielsen prøvede kræfter med mange opgaver som fx bestyrer af Skagen Missionshotel, medarbejder ved Kofoeds Skole, kordegn, redaktør af Dansk Missionsblad og stifter af forlaget Credo.

Han var aktivt bekendende kristen, hvilket præger hans forfatterskab.

Han debuterede i 1950 med digtsamlingen Bekendelse. Hans store gennembrud kom med erindringsromanen fra 1978 Samtalestationen.

Han modtog i 1981 Herman Bangs Mindelegat.

Bibliografi 
 1950 Bekendelse (digte)
 1955 Himmerigshistorier (fortællinger)
 U. år Evangelium og konsekvens
 1965 Før verden fik fart på
 1978 Samtalestationen (erindringsroman)
 1979 Evig og altid Augusta

Eksterne henvisninger 
 
 arkivthy.dk - Charles Nielsen: Før og efter verden fik fart på – om forfatteren Egon Nielsen

Romanforfattere fra Danmark
Digtere fra Danmark
Novelleforfattere fra Danmark
Dansksprogede forfattere fra Danmark
Marie-Georges Picquart

Marie-Georges Picquart (6. september 1854 – 18. januar 1914) var oberst ved den franske hærs "statiske afdeling" (efterretningstjenesten), senere general og efter 1906 krigsminister under premierminister Georges Clemenceau.

Picquart blev 11. januar 1898 anholdt for sine bestræbelser på at slå tvivl om Dreyfus-domfældelsens rigtighed. I juli 1906 blev han genoptaget i hæren sammen med Alfred Dreyfus (efter dennes endelige frifindelse).

Militærfolk fra Frankrig
Politikere fra Frankrig
Personer fra Strasbourg
Omkomne ved rideulykker
ISS Ekspedition 1

ISS Ekspedition 1 var den første tur med en besætning, der skulle bo i længere tid på Den Internationale Rumstation (ISS).
Rumstationen modtog sine første beboere d. 2. november 2000. Besætningen blev opsendt d. 31. oktober 2000 i rumskibet Sojuz TM-31 fra Baikonur i Kasaksthan. Den fire måneder lange tur om bord på ISS blev afsluttet med frakobling d. 18. marts 2001 og retur på rumfærgen Discovery 21. marts 2001.

Missionen 
Efter opsendelsen var Sojuz TM-31 i en midlertidig bane, og piloten Jurij Gidzenko kunne begynde en serie manøvrer, som skulle lede Sojuz-rumskibet nærmere ISS. Tilkoblingen med Zvezda-modulet skete 2. november. Efter sammenkoblingen åbnede astronauten William Shepherd lugen til Zvezda-modulet, og besætningen gik om bord på rumstationen for første gang.

Besætningens første opgaver var aktiveringen af "kabyssen" i Zvezda-modulet, montering af sovepladser, og indledende kommunikationscheck med både kontrolcentrene i Moskva og Houston. Besætningen brugte russisk kommunikationsudstyr fra Zvezda-modulet og Zarja-modulet og amerikansk udstyr fra Unity-modulet.

De første uger om bord brugte besætningen tiden til at aktivere kritiske livsstøtte-systemer og pakkede komponenter ud til rumstationen: beklædning, computere, kontorudstyr, kabler og elektrisk udstyr leveret af tidligere rumfærger gennem de 2 sidste år. 

Besætningen deltog også i monteringen af nye moduler til rumstationen, inklusive Destiny-modulet. Den gennemførte også flere videnskabelige eksperimenter. Under sine fire måneder om bord havde besætningen besøg af tre rumfærger, som medbragte nye moduler/komponenter til rumstationen. Ud over at bidrage med monteringen af disse måtte besætningen også tømme nyttelast fra to besøgende Progress forsyningsfartøjer. 
Under ekspedition 1 blev rumstationen udvidet med følgende moduler/komponenter:
 P6 truss segment af solcellepanel.
 Det amerikanske videnskabelige laboratorium Destiny. 

Missioner i forbindelse med ekspeditionen
 Sojuz TM-31, opsendelse af ISS Ekspedition 1
 STS-97, montering af P6 truss segment af solcellepanel.
 STS-98, montering af Destiny-modulet
 STS-102, landing for ISS Ekspedition 1, ISS Ekspedition 2 ankommer

Besætning 
  William Shepherd , ISS kaptajn (NASA)
  Sergej Krikaljov , flymaskinist (RKA)
  Jurij Gidzenko , Sojuz-pilot (RKA)

Reservebesætningen var ISS Ekspedition 3

Se også
 Den Internationale Rumstation
 Besøgende til den Internationale Rumstation
 Bemandede rumflyvninger
 Sojuz-programmet

Eksterne henvisninger 

 Expedition One Crew  NASA
 Ekspedition 1 galleri  NASA

ISS Ekspeditioner
Ferdinand Walsin Esterhazy

Charles Marie Ferdinand Walsin Esterhazy (født 16. december 1847, død 21. maj 1923) var en major i den franske hær under Dreyfus-affæren. 

Esterhazy udleverede de oplysninger til Tyskland, som Alfred Dreyfus blev dømt for at have udleveret. Blev afsløret af oberst Picquart og sat under tiltale for spionage i 1898, men blev frikendt, idet det ville være pinagtigt for krigsretten i Rennes, dersom det reelt var Esterhazy og ikke Dreyfus, der var den skyldige. Émile Zola skrev på baggrund af frifindelsen sin berømte artikel "J'accuse…!" i L'aurore den 13. januar 1898. Esterhazy blev senere afskediget fra hæren for "upassende opførsel". Først i 1930'erne – altså mere end 30 år efter Dreyfus-affæren og efter Esterhazys død – blev det med offentliggørelsen af den tyske militærattaché ved gesandtskabet i Paris' Schwartzkoppens optegnelser endeligt godtgjort, at Esterhazy og ikke Dreyfus var den skyldige.

Militærfolk fra Frankrig
Personer fra Paris
STS-63

STS-63 (Space Transportation System-63) var Discoverys 20. rumfærge-mission.

Opsendt 3. februar 1995 og vendte tilbage den 11. februar 1995.

Missionen var rumfærgernes 1. tur til rumstationen Mir og 2. mission med russisk deltagelse, den første var STS-60.

Efterfølgende fælles missioner til Mir: Sojuz TM-21, STS-71, STS-74, STS-76, STS-79, STS-81, STS-84, STS-86, STS-89 og STS-91.

Besætning 
   James Wetherbee (kaptajn)
   Eileen Collins (pilot)
   Bernard Harris (1. missionsspecialist og nyttelast-specialist)
 /  Michael Foale (2. missionsspecialist)
   Janice Voss (3. missionsspecialist)
   Vladimir Titov (4. missionsspecialist)

Hovedartikler:

Eksterne henvisninger 
 STS-63 NASA 

Rumfærgeprogrammet
Munken Jon

Jon var en  munk fra Irland, der i middelalderen havnede på Bornholm, og ifølge sagnet bosatte sig i den grotte, der i eftertiden har fået navnet Jons Kapel.

Eksterne henvisninger 
Sagnet om munken Jon

Tjek fødsels- og dødsår
Katolske munke
Kristne missionærer
Personer fra Irland
Personer fra middelalderen
Personer fra Bornholm
Da Nang Lufthavn

Da Nang Lufthavn (IATA:DAD, ICAO:VVDN) ligger på Da Nang, Vietnam.

Airlines and destinations 
 Asiana Airlines (Seoul-Incheon) (fra 2. juli 2008)
 Far Eastern Air Transport (Taipei-Taiwan Taoyuan)
 Pacific Airlines (Ho Chi Minh-byen)
 PBair (Bangkok-Suvarnabhumi)
 SilkAir (Singapore)
 Vietnam Airlines (Buon Ma Thuot, Hanoi, Ho Chi Minh-byen, Nha Trang, Pleiku, Qui Nhon)

Lufthavne i Vietnam
Ørnereservatet

Ørnereservatet er fuglereservat beliggende i det nordlige Jylland, i Bindslev omtrent 20 km fra Skagen. På Ørnereservatet bor omkring 100 ørne og falke.

Ørnereservatet er etableret i 1980 af Frank Wenzel, som har studeret, fotograferet og været fascineret af rovfugle i mere end 55 år. Mere end to millioner besøgende har gennem årene oplevet forevisninger på Ørnereservatet.

Eksterne henvisninger 
 Ørnereservatet hjemmeside

Naturbeskyttelse i Danmark
Rovfugle
Naturområder i Nordjylland
Lokaliteter i Hjørring Kommune
Etableret i 1980
Lidingö

Lidingö er hovedby i Lidingö kommune i Stockholms län, Uppland, Sverige.

Fjorden Lilla Värtan, der adskiller øen Lidingö fra Stockholm, er betydelig bredere end de 200 meter, som afgrænser byområder fra hinanden. Derfor regnes bebyggelsen på øen, til forskel fra andre nærtliggende forstadsbebyggelser, ikke til Stockholms byområde.

Byer i Stockholms län
Lidingö (ø)

Lidingö er en ø, en kommune og en by, beliggende nordøst for det centrale Stockholm i Sverige. På øen ligger byen Lidingö. På svensk anvender man nogle gange den bestemte form Lidingön (på dansk Lidingøen) for at skelne øen fra byområdet.

Øer i Sverige
Benedikte

Benedikte er den danske og norske feminine form af det ellers franske Benedict, som stammer fra sene latinske navn Benedictus, som betyder "den velsignede". Det kan også staves Benedicte, som så er den engelske udgave af Benedict.

Ifølge Danmarks Statistik er der omkring 1.200 kvinder eller piger med ét af de to varianter af navnet.

Navnene Benedikte eller Benedicte har i Danmark ikke nogen navnedag.

Kendte personer med navnet

Kongelige 
 Prinsesse Benedikte – lillesøster til Dronning Margrethe af Danmark

Øvrige 
 Benedikte Balling – dansk tv-vært
 Benedikte Hansen – dansk skuespiller
 Benedikte Utzon – dansk designer

Noter og referencer 

Pigenavne
23 Ting

23 Ting er inspireret af et koncept lavet af Helene Blowers fra biblioteket i Charlotte, North Carolina, USA.

Helene Blowers har bygget sit koncept dels over en artikel af Stephen Abram kaldet 43 Things I (or You) might want to do this year  og dels over webstedn 43 Things .

Idéen bag 23 ting er at personalet på bibliotekerne skal kunne følge med i den nyeste udvikling på internettet. Man starter først en personlig blog på Internettet. Derefter går man i gang med opgaverne. Det er frivilligt om man vil deltage eller ej og det er også tilladt at springe fra undervejs i forløbet.

Kurset blev første gang afholdt i august 2006. 352 deltagere fra Public Library of Charlotte & Mecklenburg County lavede blogs og mange gæster deltog også. 

Det oprindelige projekt har inspireret mere end 200 biblioteker i USA og en række andre lande til at lave deres egne 23 ting-projekter.

23 ting i Danmark 
Danske bibliotekschefer på rejse i USA blev præsenteret for projektet og i starten af 2007 indledte bibliotekerne i København, Herning og Randers et projektsamarbejde om at oversætte det amerikanske forløb til et kursus der passer til danske biblioteker. 

Deres formål med 23 ting var at inspirere til på en sjov måde at:
 Udforske og lære de nye web 2.0 teknologier
 At blive i stand til at bruge disse teknologier i ens arbejde
 At, alene og i fællesskab, opleve en ny måde at lære på

Projektet gik i gang i april 2007 og 359 ansatte fra de 3 biblioteker havde meldt sig til.
Hver uge blev der lagt opgaver ud på projektets blog 

Forløbet varede 11 uger hvor deltagerne legede sig igennem mange nye web 2.0-teknologier og tilegnede sig færdigheder som de måske slet ikke troede de kunne.

Ikke alle deltagere kom igennem det af forskellige årsager. Tidsmangel har været den største årsag. 

Det første danske projekt inspirerede biblioteker i hele Danmark til at starte deres egne 23 ting-kurser. Mange biblioteker har gennemført deres første omgang 23 ting og enkelte har gennemført eller er i gang med anden runde.

Fodnoter 

Biblioteker
Tumba

Tumba er hovedby i Botkyrka kommune i Stockholms län, Södermanland, Sverige. Af byområdets 35.311 indbyggere bor 21.140 i Botkyrka kommune og 14.171 i Salems kommune (2005).

Byen voksede op omkring jernbanestationen, hvis gamle stationsbygning fandtes indtil midten af 1990'erne, hvorefter den blev revet ned og erstattet af en ny pendlertogstation og en moderniseret busterminal til lokaltrafikken.

Siden 1755 har Sveriges Riksbanks seddeltrykkeri, Tumba pappersbruk, ligget i byen. I 2001 blev det solgt til Crane AB. Byens anden store virksomhed, er en afdeling af Delaval.

Andet 
En tumba er også betegnelsen for en "dyb" congatromme

Noter 

Byer i Botkyrka kommun
Cyrenaika

Cyrenaika er den østlige kystregion af Libyen. Cyrenaika blev i antikken koloniseret af grækere, som grundlagde flere byer i området, blandt andet Kyrene. Under 2. verdenskrig udspillede størstedelen af Ørkenkrigen sig i dette område.

Eksterne henvisninger 

Nordisk Familjebok, 1800-talsutgåvan, bind 3 (1880), sp. 713; opslag: Cyrenaika
Nordisk Familjebok, Uggleupplagan, bind 5 (1906), sp. 1022; opslag: Cyrenaika

Libyen
Byer og territorier i Romerriget
Forhenværende italienske kolonier
Grækenland i antikken
Maurice Quentin de La Tour

Maurice Quentin de La Tour (født 5. september 1704 i Saint-Quentin, død 17. februar 1788 sammesteds) var en fransk portrætmaler, der bl.a. har portrætteret af Ludvig XV. Han var en virtuos i pastel.

La Tour blev elev af Jean-Jacques Spoëde i Paris, men uddannede sig mest på egen hånd, virkede hovedsagelig i Paris, en tid i England, 1766 i Holland, agreeredes 1737 ved Académie royale de peinture et de sculpture (malede i den anledning Jean Restout (1744) og Jacques Dumont le Romain (Louvre)), blev 1746 medlem af Akademiet, 1750 hofmaler, fik 1745 bolig i Louvre; hans nærværelse ved kongressen i Cambrai 1724 og den spanske ambassadørs interesse for ham ved den lejlighed er vistnok fantasi. Hans kunst indbragte ham stor formue, som han anvendte i kunstneriske og velgørende øjemed, bl.a. til en endnu bestående kunstner-pris og til stiftelsen af en tegneskole i sin fødeby, i hvilken by han, nu åndssløv, henlevede sine sidste år.

La Tour var portrætmaler, pastellen hans fornemste udtryksmiddel. Han debuterede på Salonen 1727 (Mm. Boucher, l'Auteur qui rit). Der gik stort ry af hans værker (kongen, hoffet, Ludvig XV, Maria Leszczyńska, Dauphin etc. i Louvre] sad for ham), særlig på grund af deres træffende lighed, og den fine verden bar over med den fejrede kunstners ofte ekscentrisk stødende væsen. La Tour var i sin fortryllende kunst den store fysiognomiker (Diderot kaldte ham den store magiker); hans interesse for at trænge ind i personligheden kunne dog med tiden blive næsten sygelig i den ængstelige omhu, hvormed han, utilfreds med resultatet, omarbejdede sine billeder, ofte til skade for deres oprindelige friskhed. I museet i Saint-Quentin findes talrige af La Tours værker (deriblandt Louis de Silvestre, Mm. Rougeau, maleren Charles Parrocel, De Bachery, den hollandsk-schweiziske forfatter Isabelle de Charrière (Belle van Zuylen), det udmærkede ungdomsarbejde: Abbé Huber læsende), mange i Louvre (deriblandt det store 1753 udstillede af Mme de Pompadour, der mødtes med ret stor kritik af datiden), Gemäldegalerie Alte Meister i Dresden og på franske provinsmuseer. Særlig kendte arbejder af La Tour er endvidere portrætterne af Voltaire (et fortrinligt udkast i Collection Jul. Strauss), Jean-Jacques Rousseau (flere, et i Musée d'art et d'histoire de Genève, 1750), det udmærkede hertugen af Villars (Musée Granet, Aix-en-Provence), selvportræt (Musée de Picardie) og l'Abbé Raynal.

Kilder

Eksterne henvisninger 

Hofmalere fra Frankrig
Rokokomalere
Portrætmalere
Medlemmer af Académie royale de peinture et de sculpture
Franskmænd i 1700-tallet
Clyde

Clyde er navnet på en flod, som strækker sig 176 km gennem Skotland. Det er den tredjestørste flod i Skotland og afvander et område på 4.000 km². Det er den niendelængste i Storbritannien.

Floden går igennem Glasgow og var en vigtig flod for skibsbygning og handel i det Britiske Imperium.

Clyde blev en vigtig flod ved begyndelsen af den industrielle revolution på grund af placeringen af Glasgow, der var en havn mod Amerika. Der begyndte at blive drevet tobaks- og bomuldshandel i det tidlige 18. århundrede. Clyde var imidlertid så lavvandet, at den ikke var sejlbar for de største oceangående skibe, og fragten skulle derfor overdrages på Greenock eller Port Glasgow til mindre skibe, der kunne sejle opstrøms ind til selve Glasgow.

Skibsbyggeriet på floden Clyde nåede sit højdepunkt året inden første verdenskrig. Det anslås, at 370 skibes blev færdiggjort på floden i 1913. Siden det første skibsværft, Scotts Shipbuilding and Engineering Company, blev grundlagt i 1712 i Greenock, er det anslået, at der er bygget mere end 25.000 skibe på Clyde og bifloder.

Henvisninger 

Floder i Skotland
South Lanarkshire
Alex Salmond

Alexander Elliot Anderson "Alex" Salmond (født den 31. december 1954) er en skotsk politiker og Skotlands tidligere førsteminister. Han blev Skotlands fjerde førsteminister i maj 2007, og sad indtil 2011. Han var leder af Det Skotske Nationalparti (SNP) og var medlem af Det Skotske Parlament (MSP) for Aberdeenshire Øst. Fra 1987 til 2010 var han medlem af det britiske parlament for Banff og Buchan, og blev igen valgt i 2015. Salmond har tidligere været leder af SNP fra september 1990, indtil han trådte tilbage i september 2000.

Han er oprindeligt fra Linlithgow i West Lothian vest for Edinburgh, og Salmond har en kandidatgrad i økonomi og historie fra Universitetet i St. Andrews. Efter endt uddannelse begyndte han sin karriere i regeringens økonomiske service (GES), og senere blev han ansat hos Royal Bank of Scotland som energiøkonom, hvor han skrev og gav interviews i vidt omfang til både indenlandske og internationale medier.

Efter oprettelsen af det skotske parlament i 1999 blev han valgt som MSP for Banff og Buchan, således at han repræsenterede området som medlem af både det britiske (MP) og skotske parlament (MSP). Salmond trådte tilbage som leder af SNP i 2000 og søgte ikke genvalg til det skotske parlament. Han valgte dog at beholde sit Westminster-mandat ved valget i 2001. Salmond blev igen valgt til SNP leder i 2004 og år efter genvandt han Banff og Buchan-mandatet i parlamentsvalget. I 2006 annoncerede han, at han agtede at stille op i Gordon-kredsen i det skotske parlamentsvalg i 2007, et valg, hvor Salmond besejrede den siddende MSP, og hvor SNP nationalt blev det største parti i parlamentet. Salmond blev valgt som førsteminister af det skotske parlament den 16. maj 2007.

Som førsteminister stod Salmond fra 2007 til 2011 i spidsen for en skotsk mindretalsregering, men efter valget i 2011 har SNP opnået absolut flertal. Politisk er Salmond en af de fremmeste fortalere for skotske uafhængighed, og han har gentagne gange opfordret til en folkeafstemning om spørgsmålet. Salmond har kæmpet mod global opvarmning og regeringen har forpligtet Skotland til at lovgive om udledningsreduktion og generering af vedvarende energi. Andre tilbagevendende kampagnetemaer omfatter atomnedrustning og Salmonds stærke modstand mod invasionen af Irak i 2003.

Referencer

Eksterne henvisninger 

Politikere fra Storbritannien
Skotlands førsteministre